《失题二首 其一》
明代·黄渊耀

东道烟霜信使稀，步看流水念荆扉。殊方蹈事多疑畏，衰世为人有是非。

同病尚闻河上曲，违时终弃汉阴机。吾生志业存风雅，勉事删修力自微。

作者简介：（1624—1645）明苏州府嘉定人，字伟恭。黄淳耀弟。清顺治二年，嘉定抗清起义，清兵围城，渊耀宿城堞，昼夜拒战。城破，与其兄自缢于僧舍。有《谷帘学吟》。